laion/Wikipedia-Exotic huggingface dataset:
דרו יובנקס

דרו יובנקס (באנגלית: Drew Eubanks; נולד ב-1 בפברואר 1997) הוא כדורסלן אמריקאי המשחק בקבוצת פיניקס סאנס מליגת ה-NBA בעמדת הסנטר. יובנקס נולד בסטארקוויל שבמיסיסיפי, וגדל בעיר טרודייל שבאורגון. בין השנים 2015–2018 למד באוניברסיטת המדינה של אורגון, ולאורך 3 העונות בקבוצת הכדורסל שלה העמיד ממוצעים של 11.7 נקודות, 6.6 ריבאונדים ו-1.7 חסימות למשחק. יובנקס לא נבחר כלל בדראפט ה-NBA‏ 2018, אולם זכה לחוזה כפול בסן אנטוניו ספרס. בנובמבר 2020, לאחר שנתיים עם הספרס, חתם בקבוצה על חוזה NBA סטנדרטי. בפברואר 2022 הועבר בטרייד לטורונטו ראפטורס, אשר מיד שחררה אותו מהסגל. לאורך 3 וחצי עונותיו בסן אנטוניו רשם יובנקס ממוצעים של 4.6 נקודות ו-3.8 ריבאונדים למשחק. כשבועיים לאחר שחרורו מהראפטורס חתם על חוזה בפורטלנד טרייל בלייזרס. עד לסיום עונת 2021/2022 שותף ב-22 משחקים במדי הבלייזרס, וקבע שיאי קריירה של 14.5 נקודות ו-8.5 ריבאונדים בממוצע למשחק. ביולי 2023 חתם יובנקס על חוזה בפיניקס סאנס. במהלך משחק נגד דטרויט פיסטונס הוא הותקף על ידי שחקן היריבה אייזאה סטיוארט שחבט בו בפניו. מדיה וקבצים בנושא דרו יובנקס בוויקישיתוף דרו יובנקס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סערה ב-NBA: שחקן דטרויט הכה את יריבו ונעצר על ידי המשטרה, באתר ynet, 15 בפברואר 2024
בונז היילנד

נאשון "בונז" היילנד (באנגלית: Nah'Shon "Bones" Hyland; נולד ב-14 בספטמבר 2000) הוא כדורסלן אמריקאי המשחק בקבוצת לוס אנג'לס קליפרס מליגת ה-NBA, בעמדות הרכז והקלע. היילנד נולד וגדל בעיר וילמינגטון שבדלאוור. בצעירותו זכה לכינוי "בונז" (עצמות) בשל מבנה גופו הצנום. במרץ 2017 פרצה בביתו שרפה, אשר גבתה את חייהם של סבתו ובן דודו בן השנה. היילנד עצמו ניצל מהשרפה, לאחר שקפץ מחלון חדרו שבקומה השנייה. בין השנים 2019–2021 למד ושיחק באוניברסיטת וירג'יניה קומונוולת'. בעונת 2020/2021 קלע 19.5 נקודות בממוצע למשחק, וזכה בתואר שחקן העונה של מחוז "Atlantic 10". היילנד נבחר בבחירה ה-26 של דראפט ה-NBA‏ 2021, על ידי דנוור נאגטס. לאורך עונת הרוקי שלו שותף ב-69 משחקים וקלע 10.1 נקודות בממוצע למשחק, ובסיומה נבחר לחמישיית הרוקיז השנייה של העונה. בפברואר 2023, לאחר כשנה וחצי בדנוור, הועבר ללוס אנג'לס קליפרס במסגרת טרייד בין ארבע קבוצות, בו היו מעורבות גם לוס אנג'לס לייקרס ואורלנדו מג'יק. עד לסיום עונת 2022/2023 קלע 10.8 נקודות בממוצע למשחק במדי הקליפרס. מדיה וקבצים בנושא בונז היילנד בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
ג'יין ליבס

ג'יין ליבס (באנגלית: Jane Leeves; נולדה ב-18 באפריל 1961) היא שחקנית בריטית. ליבס נולדה באסקס, לאם אחות ואב מהנדס, יש לה שתי אחיות ואח. ב-1981 שיחקה בסרט טלוויזיה, לאחר מכן הופיעה במספר פרקים של תוכנית הקומדיה של ה-BBC "The Benny Hill Show", היא שיחקה את מרלה במספר פרקים של קומדיית המצבים סיינפלד, היא גילמה את הפיזיותרפיסטית דפני מון בסדרה פרייז'ר. בקולנוע הופיעה ב-1994 בגרסה מחודשת של הסרט נס ברחוב 34, ב-1996 דיבבה בסרט ג'יימס והאפרסק הענק, ב-1999 גילמה אשת חברה עשירה בסרט "Music of the Heart" לצד מריל סטריפ, היא דיבבה ברווזה בסרט גארפילד 2. מדיה וקבצים בנושא ג'יין ליבס בוויקישיתוף ג'יין ליבס, ברשת החברתית אקס (טוויטר) ג'יין ליבס, ברשת החברתית אינסטגרם ג'יין ליבס, במסד הנתונים הקולנועיים IMDb (באנגלית) ג'יין ליבס, באתר AllMovie (באנגלית) ג'יין ליבס, במסד הנתונים הקולנועיים KinoPoisk (ברוסית) ג'יין ליבס, באתר MusicBrainz (באנגלית) ג'יין ליבס, באתר Discogs (באנגלית) ג'יין ליבס, באתר Songkick (באנגלית)
ליידי אן קנינגהאם

ליידי אנה (אן) קנינגהם, המרקיזה מהמילטון (1580 בקירוב – 1646) הובילה יחידה מעורבת מגדרית (גברים ונשים) של חיל פרשים במהלך "הקרב" על ברוויק ב-5 ביוני 1639. ליידי אנה הייתה בתם הרביעית של ג'יימס קנינגהם, הרוזן השביעי מגלנקיירן ורעייתו מרגרט, בתו של סר קולין קמפבל מגלנורצ'י, משפחתה הייתה ידועה במחויבותה מימי קדם לפרוטסטנטיות. אחותה הייתה כותבת הזיכרונות ליידי מרגרט קנינגהם. אן נישאה לג'יימס המילטון, המרקיז השני של המילטון ב-30 בינואר 1603. לזוג נולדו שני בנים - ג'יימס המילטון, הדוכס הראשון של המילטון (1606–1649) וויליאם המילטון, הדוכס השני מהמילטון (1616–1651) - ושלוש בנות, ליידי אן המילטון (נישאה ליו, הרוזן השביעי מאגלינטון), ליידי מרגרט המילטון. (נישאה לג'ון, רוזן קרופורד ולינדזי) וליידי מרי המילטון (נפטרה ב-1633, נישאה לג'יימס דאגלס, הרוזן השני מקווינסברי). לאחר נישואיה, אן ניהלה את אחוזות המילטון, במיוחד כאשר בעלה היה בבית המשפט בלונדון. היא כתבה ספרי חשבונות בקליגרפיה נטויה (אנ'), תוך שימוש בערבוב של ספרות ערביות ורומיות. הנין שלה היה סר וויליאם המילטון, בעלה של אמה, ליידי המילטון, הידועה בעיקר בתור המאהבת של לורד נלסון. אן נודעה כמגנת הכנסייה הפרסביטריאנית בסקוטלנד מפני ניסיונותיו של צ'ארלס הראשון להמיר את כל סקוטלנד לאנגליקניזם, וכמנהיגה פעילה בתנועת ברית ההתנגדות הלאומית של סקוטלנד (תנועה דתית פוליטית שתמכה בכנסייה הפרסביטריאנית של סקוטלנד ובבסוברניות מנהיגיה בענייני דת). בנה, ג'יימס המילטון, הדוכס הראשון של המילטון, צידד בצ'ארלס הראשון. כשניסה להנחית צבא בחוף הסקוטי ב-1639, היא ארגנה את ההגנות, גייסה חייל פרשים של נשים וגברים ו"יצאה עם אקדח שהיא נשבעה לירות בו בבנה אם יציע לו לעלות לחוף". אחד הדיווחים אודותיה תיאר כי "היא מתהלכת בשריון ועם אקדח לצדה מוכנה, ומאחלת לו שם, ואמרה שהיא תקבור את הכדורים במעיו". לקראת מה שאמור היה להיות קרב ברוויק, ב-5 ביוני 1639, רכבו הפרשים בהנהגתה תחת דגל עליו צוירה יד הדוחה ספר תפילה, ונכתב בו המוטו "למען אלוהים, המלך, הדת והברית". בסופו של דבר לא התחולל קרב שכן הצבא האנגלי לא היה מוכן להילחם עם הגעתו לברוויק, והמלך צ'ארלס הראשון ניהל במקום הקרב משא ומתן להסכם הפסקת אש. בסופו של דבר, הוביל מאבקם של הסקוטים בצ'ארלס הראשון לקביעת זכותם לכנסייה חופשית ולפרלמנט חופשי. דיוקן ליידי אן קנינגהם, המרקיזה מהמילטון Rosalind K. Marshall, "Cunningham, Anna, marchioness of Hamilton (d. 1647)", Oxford Dictionary of National Biography, Oxford University Press, 2004 accessed 15 Oct 2017 Rosalind K. Marshall, Virgins and Viragos: A History of Women in Scotland (Collins, 1983), p. 129. A Historical Dictionary of British Women, eds Cathy Hartley and Susan Leckey (Routledge, 2003) ISBN 978-1-85743-228-2 HMC 6th Report: Hood (London, 1877), p. 347. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליידי אן קנינגהאם".
ישיבת דעת חיים

ישיבת דעת חיים היא ישיבה גדולה המשתייכת לציבור החרדי-ספרדי הישיבתי, בראשות הרב שלום ביטאן. הישיבה שוכנת בבית וגן בירושלים, ולומדים בה כ-400 תלמידים. הישיבה הוקמה בבני ברק בשנת ה'תשנ"ח על ידי ראש הישיבה הרב שלום ביטאן, חתנו של הרב גבריאל טולדנו, ובתמיכת הרב אהרן יהודה ליב שטינמן, אשר ליווה את הקמת הישיבה והתפתחותה, ואף ביקר בה מספר פעמים לאורך השנים. בשנת ה'תשס"ג עברה הישיבה לדור בשכירות בבניין האנציקלופדיה התלמודית בכניסה לשכונת בית וגן בירושלים, וכעבור מספר שנים רכשה את המבנה. הישיבה נחשבת לישיבה 'פתוחה' ושמה פחות דגש על משטר קפדני, ויותר דגש על הישגיות ורמה לימודית. הישיבה נחשבת ליוקרתית ומבוקשת, ומתאפיינת ברמת לימוד גבוהה וכן לבעלת צביון ישיבתי המושפע מעולם הישיבות הליטאיות. מדי שנה עורכת הישיבה שמחת הקפות שניות בליווי מוזיקלי, בהשתתפות רבנים וקהל רב. הרב שלום ביטאן - ראש ישיבה הרב אליהו אלקיים (חתן הרב נסים טולדנו) - משגיח הרב ישי טולידנו הרב משה טפירו הרב אליהו ביטאן הרב יצחק ביטאן הרב דוד אללוף ישיבת דעת חיים באתר גיידסטאר שיעורים מישיבת דעת חיים באתר קול הלשון חיים חיימוביץ, ביקור הרב שטיינמן בישיבת דעת חיים, באתר יוטיוב, ‏2 באוקטובר 2015 10 הישיבות המבוקשות בעולם הישיבות הספרדי, באתר מורשת מרן יוסף טולידנו, הישיבות הספרדיות: צמיחת עולם התורה, באתר כל הזמן, ‏כ"ו בסיון ה'תשפ"ב חנני ברייטקופף, עד אמצע הלילה: ה'הקפות שניות' בישיבת דעת חיים, באתר כיכר השבת, ‏כ"ד בתשרי ה'תשפ"ב הקפות שניות בישיבת "דעת-חיים" | זמרים.נט, נבדק ב-2023-09-09
הנה ימים באים

האם התכוונתם ל... הנה ימים באים (שיר של ישי ריבו) – סינגל של ישי ריבו הנה ימים באים (שיר של אילנית) – סינגל של אילנית
שייח מופזר שוקור

שייח מופזר שוקור (באנגלית: Sheikh Muszaphar Shukor Al Masrie bin Sheikh Mustapha; נולד ב-27 ביולי 1972) הוא רופא ממלזיה שטס לחלל במסגרת תוכנית החלל של המדינה. הוא טס לחלל בשנת 2007 בחללית "סויוז TMA-11" שהתחברה לתחנת החלל הבין-לאומית. שייח מופזר שוקור נולד בקואלה לומפור במשפחה בעלת שורשים מליים וערבים. לאחר סיום בית ספר תיכון הוא למד רפואה. בשנת 1998 הוא התחיל לעבוד בבתי חולים בקואלה לומפור. בשנת 2006 הוכרז על פתיחת הרשמה להשתתפות בטיסה לחלל. במסגרת רכישת 18 מטוסים מדגם "סוחוי Su-30" ממשלת מלזיה סיכמה עם רוסיה על השתתפות אזרח מלזי בטיסה חלל. לאחר מיון וקורס ראשוני שני אזרחים עברו קורס הכנה מלא במרכז גגארין להכשרת קוסמונאוטים שנמשך 18 חודשים. לאחר סיום מוצלח של הקורס, בדיקות בריאותיות ומיון נוסף שייח מופזר שוקור נבחר להשתתפות בטיסה. בהיותו אורח של ממשלת רוסיה, הוא הוזכר במסמכים רשמיים כ"משתתף טיסה". חללית "סויוז TMA-11" שוגרה לחלל ב-10 באוקטובר 2007. מפקד טיסה היה יורי מלנצ'נקו והיא כללה חברי צוות משלחת מס' 16 לתחנת החלל הבין-לאומית. החללית התחברה לתחנת החלל הבין-לאומית. במהלך שהייה בתחנת החלל שייח מופזר שוקור ביצע מספר ניסויים בתחום רפואה וביולוגיה. בהכנות לטיסה שייח מופזר שוקור קיבל הנחיות להתנהגות בהקשר לאסלאם. הטיסה נערכה במהלך רמדאן והוא היה צריך לצום בהתאם לדרישות החג (בהתאם למסלול החללית מחזור יום/לילה שלה היה 90 דקות בלבד) ב-21 באוקטובר החללית "סויוז TMA-10" (פיודור יורצ'יחין היה מפקד טיסה) התנתקה מתחנת החלל. עקב בעיה טכנית מסלול הנחיתה השתנה והיא נחתה כ-340 ק"מ מהמקום המתוכנן. שייח מופזר שוקור כתב מספר ספרים על חייו. הוא עובד באוניברסיטה הלאומית בתפקיד חוקר. מדיה וקבצים בנושא שייח מופזר שוקור בוויקישיתוף שייח מופזר שוקור, ברשת החברתית פייסבוק שייח מופזר שוקור, ברשת החברתית אינסטגרם ביוגרפיה שייח מופזר שוקור, באתר אנציקלופדיה בריטניקה (באנגלית) https://web.archive.org/web/20071011194852/http://thestar.com.my/news/story.asp?file=%2F2007%2F9%2F22%2Fnation%2F18514133&sec=nation Установлена причина жесткой посадки "Союза", Lenta.RU (ברוסית) https://themuslim500.com/profiles/dr-sheikh-muszaphar-shukor/
לוקסור (מחוז)

מחוז לוקסור (בערבית: محافظة الأقصر) הוא מחוז במצרים הממוקם במצרים העליונה על גדות הנילוס, כ-635 ק"מ דרומית לקהיר. לוקסור הוכרז כמחוז עצמאי ב-7 בדצמבר 2009, כשהנשיא לשעבר חוסני מובארכ הודיע על הפרדתו מקינא. העיר לוקסור היא בירת מחוז לוקסור. שיעור העוני במחוז הוא מעל ל-60%, זאת למרות היותו יעד תיירותי מוביל במצרים. בשנת 2017, משרד האוצר המצרי וארגונים בינלאומיים השקיעו במתן סיועי כלכלי ובהרחבת שוק העבודה. באותה השנה נפתחו כ-250,000 משרות עבודה חדשות לצעירים בתחומים שונים כחלק מתוכנית הסיוע למחוז. אוכלוסיית המחוז המשוערת, נכון לינואר 2023 היא 1,388,666. המחוז מכיל את הערים הבאות: הדגל של מחוז לוקסור הוא מסכת תות ענח' אמון ואובליסק על סירת קאנו מצרית עתיקה, השטה בנילוס. ברקע אור השמש. הסמל של המחוז הוא מסכת תות ענח' אמון. השטח המחוז הכולל הוא 2960 קמ"ר המהווים 0.24% משטח המדינה. במפקד האוכלוסין של 2012, אוכלוסיית המחוז הייתה 1,064,000. מתוך כלל האוכלוסייה: 47.4% התגוררו באזורים עירוניים, בעוד 52.6% חיו באזורים כפריים. קצב גידול האוכלוסייה השנתי הוא 18.2 לאלף (0.0182%+). אומדן משנת 2015 מעריך את גודל האוכלוסייה בכ-1,147,058, עם אחוז עיור של 37.8%. על פי הרשות הממשלתית המצרית להשקעות ואזורים כלכליים חופשיים (GAFI), בשיתוף עם משרד ההשקעות (MOI), אזורי התעשייה הבאים נמצאים במחוז זה: אל בוגדאדי טיבה החדשה (אזור תעשייה קהילתי עירוני חדש) מדיה וקבצים בנושא לוקסור בוויקישיתוף אתר האינטרנט הרשמי של לוקסור מפקד אוכלוסין, ינואר 2023, באתר הלשכה המרכזית להתגייסות ציבורית וסטטיסטיקה (capmas) Luxor announced Egypt's 29th governorate (אורכב 13.02.2010 בארכיון Wayback Machine), report of Daily News Egypt of 7 December 2009. "Social Solidarity Ministry to provide citizens with disabilities financial support". Egypt Independent. 25 ביולי 2017. נבדק ב-11 בדצמבר 2018. {{cite news}}: (עזרה) "Population Estimates By Sex & Governorate 1/1/2015" (PDF). CAPMAS. ארכיון (PDF) מ-2015-10-19. נבדק ב-23 באוקטובר 2016. {{cite web}}: (עזרה) "Industrial Zones of Governorate". Ministry of Investment Egypt. ארכיון מ-2018-11-23. נבדק ב-23 בנובמבר 2018. {{cite web}}: (עזרה)
רנאר

האם התכוונתם ל... קרחון רנאר – קרחון באנטארקטיקה אישים: ארווה רנאר – כדורגלן ומאמן צרפתי וונדי רנאר – כדורגלנית צרפתייה ז'ול רנאר – סופר צרפתי רנר רנואר
24/7

המונח "24/6" מפנה לכאן. אם הכוונה למשמעות אחרת, ראו 24/6 (אלבום). 24/7 (במילים: עשרים וארבע שבע) הוא סימון לשירות הניתן ללא הפסקה, כלומר 24 שעות ביממה, 7 ימים בשבוע. ביטוי בעל משמעות דומה הוא שירות מסביב לשעון. בשירותים המושבתים בשבת ובחג אך פועלים ללא הפסקה בימות החול מקובל הסימון 24/6. שירות 24/7 מוצע על ידי מכונות אוטומטיות, כגון כספומט, על ידי מתקנים הפועלים בשירות עצמי, כגון תחנות דלק, ושירותים מאוישים שונים, כגון סופרמרקט, חנות נוחות, מסעדה, תחנת מוניות ועוד. שירותי חירום למיניהם, כגון משטרה, בית חולים, ארגוני רפואת חירום, מכבי אש וכדומה מחויבים לשירות 24/7 לפחות בהיענותם לקריאת חירום. מפעלי תעשייה מסוימים עובדים במתכונת 24/7 (או 24/6) לשם ניצול מיטבי של אמצעי הייצור היקרים שבהם. מפעלי תעשייה אחרים עובדים במתכונת 24/7 משום שתהליכי הייצור בהם הם כאלה שהפסקת פעילותם והתחלתה מחדש יקרה מאוד. הפעלת שירות מאויש 24/7 מחייבת עבודה במשמרות. במוקד טלפוני ניתן לתת שירות 24/7 גם באמצעות עובדים המועסקים במשמרת ראשונה בלבד, באמצעות פיזור עובדי המוקד באזורי זמן שונים. שירותי 24/7 עשויים להיות לא זמינים זמנית בנסיבות מסוימות. תרחישים כאלה עשויים לכלול הפסקה לתחזוקה, שדרוג או שיפוץ. שירותי 24/7 התלויים בנוכחות הפיזית של עובדים במקום נתון עלולים להיקטע, גם כאשר מספר מינימלי של עובדים לא יכול להיות נוכח, עקב תרחישים כמו מזג אוויר קיצוני, אסון טבע או פינוי חירום. שירותי 24/7 משתמשים לעיתים בתוכניות המבטיחות את עמידותם בפני הפרעות פוטנציאליות. תשתית קריטית עשויה להיות נתמכת על ידי מערכות אל-פסק וגנרטורים, לשם צמצום התלות ברשת החשמל, ולהשתמש בספקי תקשורת אחדים, כדי לא להיות תלויים בספק יחיד. חלק משירותי 24/7 מכינים מראש תשתיות מקבילות, באזורים גאוגרפיים נפרדים, כך שבמקרה של תקלה משביתה באחת התשתיות, ממשיכה התשתית המקבילה לפעול. מדיה וקבצים בנושא 24/7 בוויקישיתוף
הולמנקולבאקן

הולמנקולבאקן (בנורווגית: Holmenkollbakken) היא מקפצת סקי גדולה הממוקמת בשכונת הולמנקולן אשר באוסלו שבנורווגיה. מקפצת הסקי של הולמנקולן היא מאתרי התיירות המתויירים ביותר בנורווגיה אותה פוקדים כמיליון מבקרים מדי שנה. מקפצת הסקי ממוקמת בגובה 371 מטרים מעל פני הים וישנה קומת תצפית בראש המקפצה הפתוחה לציבור. המתקן, אשר הוא אחד ממקפצות הסקי הגדולות בעולם, מסוגל להכיל עד 70,000 צופים. פסטיבל הסקי של הולמנקולן(אנ') נערך לראשונה במקום בחורף 1892. מאז ואילך נערך במקום מדי חורף פסטיבל הסקי של הולמנקולן - מלבד בשנת 1898 ובמהלך מלחמת העולם השנייה (1941–1945). במקפצת הסקי נערכו גם חלק מהתחרויות של אולימפיאדת החורף של שנת 1952 ואליפות העולם הנורדית בסקי של FIS בשנים 1930, 1966, 1982 ו -2011. לאורך השנים מקפצת הסקי נבנתה מחדש 19 פעמים. במהלך מלחמת העולם השנייה המתקן שימש כמתקן צבאי. בין השנים 2008–2010 הוחרב המתקן כולו ונבנה מחדש. בתחתית המקפצה נמצא מוזיאון הסקי אשר נפתח לראשונה ב-1983. צילום של מקפצת הולמנקולבאקן משנת 1892 צילום של מקפצת הולמנקולבאקן משנת 1917 קפיצת סקי במקפצת הולמנקולבאקן ב-1924 צילום של מקפצת הולמנקולבאקן משנת 1952, שבוע לאחר שנערכו בה התחרויות של אולימפיאדת החורף של 1952 צילום של מקפצת הולמנקולבאקן משנת 1975 צילום של מקפצת הולמנקולבאקן משנת 2007 צילום של מקפצת הולמנקולבאקן משנת 2019 מדיה וקבצים בנושא הולמנקולבאקן בוויקישיתוף אתר האינטרנט הרשמי של הולמנקולבאקן ערך זה הוא קצרמר בנושא נורווגיה. אתם מוזמנים לתרום לוויקיפדיה ולהרחיב אותו.
24/7 (פירושונים)

האם התכוונתם ל... 24/7 – סימון לשירות הניתן ללא הפסקה, כלומר 24 שעות ביממה, 7 ימים בשבוע אליפות 24/7 של ה-WWE – אליפות היאבקות מקצועית, שנוצרה על ידי הארגון האמריקאי WWE הדור הבא 24/7 – תוכנית מציאות ישראלית 24/7 - תום אבני – הפקת מקור של ערוץ הילדים Twenty Four Seven – אלבומה העשירי והאחרון של הזמרת האמריקאית טינה טרנר 24 ביולי – נכתב גם כ-24/7
שגרירות הונגריה בישראל

שגרירות הונגריה בישראל היא הנציגות הדיפלומטית של הונגריה. השגריר הוא לוונטה בנקו (Benkő Levente). בתקופת המנדט הבריטי החזיקה הונגריה קונסוליה בירושלים, שנפתחה לכל המאוחר ב-1926, ושימשה כנציגות הונגריה לשטחי המנדט הבריטי. בנובמבר 1948, הקימה הרפובליקה העממית ההונגרית קונסוליה בתל אביב, ומינתה קונסולים בחיפה ובירושלים. הונגריה הקימה מחדש את הנציגות כצירות בשנת 1950. הונגריה ניתקה את יחסיה עם ישראל בעקבות מלחמת ששת הימים בשנת 1967, יחד עם מרבית מדינות הגוש המזרחי, וסגרה את הצירות. בתקופה שלאחר סגירת השגרירות, שימשה שגרירות שוודיה בישראל כמעצמה מעניקת חסות לאינטרסים ההונגריים בישראל, ובית השגרירות נשמר בבעלות הונגריה. בספטמבר 1987 ישראל והונגריה חתמו על חידוש היחסים ביניהם, ובמרץ 1987 פתחה הונגריה פתחה משרד אינטרסים בשגרירות שוודיה בישראל. בספטמבר 1989 הכריזו ישראל והונגריה על חידוש היחסים הדיפלומטיים ביניהם ופתיחתה מחדש של השגרירות. ב-19 במרץ 2019, חנכה הונגריה נציגות סחר דיפלומטית בירושלים, אשר מהווה שלוחה של שגרירות הונגריה בתל אביב. במאי עד יוני 2023 נטען כי הונגריה צפויה להודיע על העברת שגרירותה מתל אביב לירושלים. אתר האינטרנט הרשמי של שגרירות הונגריה בישראל שגרירות הונגריה בישראל, ברשת החברתית פייסבוק ירושלים יום-יום, דואר היום, 15 בדצמבר 1926 ד"ר קבלייר קונסול כללי של הונגריה בארץ, חרות, 17 בנובמבר 1948 מונה נציג של הונגריה בישראל, הצופה, 27 בפברואר 1950 דוד גלעדי, הרוסים לחצו, ההונגרים נתקו, מעריב, 22 בספטמבר 1989 שרה פרידמן, יש שם מכשפות, אומרים הילדים על הבניין העזוב של השגרירות ההונגרית בתל אביב, מעריב, 16 בספטמבר 1987 אלכסנדר קורן, הונגריה משלמת דמי-השכירות בעד בית השגרירות בת"א, דבר, 28 באוגוסט 1975 טקס פתיחת משרדי האינטרסים בבודבשט ות"א נערך בשוויצריה, חדשות, 15 בספטמבר 1987 ישראל והונגריה חידשו הקשרים ־ פתחו משרדי אינטרסים זו אצל זו, מעריב, 15 במרץ 1988 רחל שטיין, "זה מסמך היסטורי', אמר ארנס וחתם על חידוש היחסים בבודפשט, מעריב, 19 בספטמבר 1989 אריאל כהנא, הונגריה חנכה נציגות דיפלומטית רשמית בירושלים, באתר ישראל היום, 19 במרץ 2019 טקס חנוכת נציגות הסחר הדיפלומטית של הונגריה בירושלים, באתר משרד החוץ אברהם פריינד, המסר שקיבל שר החוץ בנוגע להעברת שגרירות הונגריה לירושלים, באתר בחדרי חרדים, 1 ביוני 2023 איתמר אייכנר, מחכים ל"הכרזה חגיגית": הסכמה על העברת שגרירות הונגריה לירושלים, באתר ynet, 1 ביוני 2023
אפולון כותאתלדזה

אפולון כּוּתָּאתֶלַדְזֶה (בגאורגית: აპოლონ ქუთათელაძე ‏ 6 בינואר 1900 - 25 ביוני 1972) היה צייר גאורגי-סובייטי בטביליסי. כותאתלדזה הולד בכפר איוואנדידי (גאו') שבנפת חוני. הוא התחיל ללמוד בפותי שבגאורגיה והמשיך ללמוד בבית הספר של "החברה הקווקזית לתמיכת אמנים". שם התמחה באמנות בשנים 1914 עד 1915. ב-1915 עזב את פותי כדי להצטרף לאקדמיה לציור ולרישום "ניקולי סקליפוסובסקי" בבירה טביליסי. הוא הצטרף לצבא הגאורגי בשנת 1916 והשתתף בקרבות במערכה בעת פלישת הצבא האדום לגאורגיה. לאחר השחרור שלו, הוא השתתף בכתב העת הסאטירי "Nalgui" ("תנין") בטביליסי. הוא סיים את לימודיו באקדמיה הלאומית לאמנויות של טביליסי ב-1926 לאחר שלמד ארבע שנים אצל המורים יוג'ין לנסריי, גיגו גבשווילי. הוא ערך מספר נסיעות לימודים ללנינגרד. משנת 1943 ואילך, אפולון כותאתלדזה התבסס בטביליסי ולימד באקדמיה הלאומית לאמנויות שלה (אנ') שם הפך לרקטור ב-1959. הוא הכניס לאקדמיה שיטה פדגוגית חדשה להוראת אמנויות, שכללה חינוך, תרגול (יצירת סדנאות) ובנייה (פרויקטים של שותפים תעשייתיים). גישה זו, הותירה את השיטות הפדגוגיות של האמנות הקלאסית מאחור, לטובת השיטה החדשה שנגזרה משלושת העקרונות של ולטר גרופיוס בבאוהאוס. במהלך הקריירה שלו, קיבל כותאתלדזה שני אותות מסדרי אות הכבוד ומסדר הדגל האדום של העבודה, והפך לאמן העם של ברית המועצות באמנות חזותית. אפולון כותאתלדזה נשא לאישה את ורה גאורגיאוונה מֶגְּרֵלָאדְזֶה. נולדו לו שני בנים: טריאל כותאתלדזה (אדריכל) וגוראם כותאתלדזה (צייר) (אנ'). עם אשתו השנייה, מריה איבנובנה אדוקימובה, נולדו לו שתי בנות: מננה כותאתלדזה וננה כותאתלדזה (שנישאה לגוגי תותיבאדזה (אנ')). אשתו השלישית הייתה מירל זדנביץ' ונולד להם בן קארמאן כותאתלדזה(צייר), לפני מותו של אפולון כותאתלדזה ב-1972. מדיה וקבצים בנושא אפולון כותאתלדזה בוויקישיתוף אפולון כותאתלדזה, באתר "Find a Grave" (באנגלית) "Artist Kutateladze Apollon Karamanovich". artinvestment.ru. "Apollon Kutateladze". The Great Soviet Encyclopedia (3 ed.). Soviet Union: Советская Энциклопедия. 1970–1979. "Vladimir Kandelaki". www.kandelakiv.com. "Elegant Baroque-Persian style Tbilisi Academy of Arts in need of restoration". GeorgianJournal. "Tbilisi Academy of Arts". The Georgia Photo Philes. 2013-01-31. Retrieved 2018-04-20. "Karaman Kutateladze – It's Absurd As if "Black Lion" Was Officially Purchased From Us - News Agency InterpressNews". interpressnews. Archived from the original on 2018-02-18. Retrieved 2018-04-20. "Пока все дома — дом четвертый". Archived from the original on 2018-02-03. Retrieved 2018-04-20. "Зданевичи из Кирпичного переулка - mateshg5". sites.google.com. Retrieved 2018-04-20.
ליגת העל הדנית

ליגת העל הדנית או הסופרליגה הדנית (בדנית: Superligaen) היא ליגת הכדורגל הבכירה בדנמרק. הספונסר הראשי של הליגה היא סקנדינביאן איירליינס סיסטם ולכן השם המסחרי של הליגה הוא "SAS ליגה". הליגה עברה מספר גלגולים עם השנים. היא הוקמה בשנת 1912, בשם "טורניר הכדורגל הלאומי" ומשנת 1928 נקראה "הטורניר הדני". בעונת 1930 שונה שם הליגה "צ'אמפיונשיפ ליג" עד לשנת 1941, אז שונה השם ל"טורניר המלחמה" שכן דנמרק הייתה באותה עת תחת שליטת גרמניה הנאצית, השם החזיק עד לשנת 1945 עם שחרור דנמרק על ידי בעלות הברית. בשנת 1946 ניתן לליגה השם "הדיוויזיה הדנית הראשונה", שם שהחזיק עד לשנת 1990, אז השם ניתן לליגה השנייה ואילו הליגה הבכירה קיבלה את השם הנוכחי, "הסופרליגה הדנית". בליגה מתמודדות 12 קבוצות (מאז שנת 1996 היו בה 12 קבוצות, בעונת 2016/2017 הוגדלה הכמות ולאחר מכן הוקטנה שוב). הקבוצות משחקות אחת נגד השנייה בבית ובחוץ, ובסך הכל 26 מחזורים בעונה הרגילה. לאחר מכן מחולקת הליגה לפלייאוף עליון (שש הקבוצות הראשונות, אשר משחקות ביניהן בבית ובחוץ, ובסך הכל 36 מחזורים בעונה כולה), ולשני בתים של פלייאוף תחתון, אשר בסיומו יורדות שתי קבוצות לליגת המשנה. אלופת הליגה מעפילה אוטומטית לשלב המוקדמות השני של ליגת האלופות, ואילו הקבוצות שהגיעו למקום השני והשלישי, ביחד עם זוכת הגביע הדני, מעפילות למוקדמות הליגה האירופית. להלן הקבוצות המתמודדות בליגת העל הדנית בעונת 2022/2023 קבוצה המסומנת בכתב מודגש זכתה בגביע הדני באותה העונה והשלימה דאבל מקומי. מדיה וקבצים בנושא ליגת העל הדנית בוויקישיתוף אתר האינטרנט הרשמי של ליגת העל הדנית הליגה הושעתה בגלל מלחמת העולם הראשונה
כתוואן מר'אלאשווילי

כֵּתֶווַאן מר'אלאשווילי ( באנגלית: ქეთევან მაღალაშვილი ב 19 באפריל 1894 - 30 במאי 1973) הייתה ציירת ומשמרת אמנות גאורגית וסובייטית. ילידת כותאיסי, החלה מר'אלאשווילי את לימודיה בבית הספר של החברה הקווקזית לאמנויות יפות, עברה למוסקבה ב-1915 כדי ללמוד בבית הספר לציור, פיסול ואדריכלות של מוסקבה, שם היו מדריכיה קונסטנטין קורובין וניקולאי קאסאטקין. היא חזרה לגאורג'יה ב-1917; ב-1921 החלה לעבוד בספריית הגלריה הלאומית בטביליסי, שם הפך דימיטרי שוורדנדזה לתומך בה. היא נסעה לפריז ב-1923, נרשמה לאקדמיה קולרוסי ונשארה שם עד 1926. בפריז היא עברה באותם מעגלים חברתיים של אלנה אחוולדיאני, לאדו גודיאשווילי ודויד קקבדזה, למדה אמנות צרפתית עכשווית ופיתחה את הטכניקה שלה. כשחזרה שוב לגאורגיה, היא הפכה לעובדת בגלריה הלאומית, ועזבה את התפקיד לאחר הוצאתו להורג של שוורדנדאזה ב-1937. היא המשיכה לעבוד כציירת, הציגה עם איגוד האמנים במשך חלק ניכר מהקריירה שלה וזכתה לתשומת לב מסוימת על דיוקנאותיה. היא מתה בטביליסי. עבודות של מר'אלאשווילי נמצאות באוסף של הגלריה הלאומית של גאורגיה ובאוספים פרטיים רבים. היא הייתה נושא למונוגרפיה שפורסמה ב-2016. מדיה וקבצים בנושא כתוואן מר'אלאשווילי בוויקישיתוף כתוואן מר'אלאשווילי, באתר "Find a Grave" (באנגלית) Melashvili, Tamta (23 January 2014). "Ketevan Maghalashvili". Feminism and Gender Democracy. Heinrich-Böll-Stiftung. Archived from the original on 28 September 2022. Retrieved 2 October 2020. Ketevan Magalashvili (1892 Kutaisi – 1973 Tbilisi)". Modernism.ge. "Autoportrait". Georgian National Museum. Retrieved 2 October 2020. "Portrait of S. Rikhter". National Museum of Georgia. Nicolls, Martina (20 May 2016). "Ketevan Magalashvili 120". Georgian National Museum Week. Archived from the original on 11 January 2023.
אוהיו (נהר)

נהר אוהיו (באנגלית: Ohio River) הוא נהר באורך 1,579 קילומטרים במזרח ארצות הברית ואחד היובלים הראשיים של נהר המיסיסיפי. ספיקת הנהר הממוצעת היא 7,440 מקל"ש (במטרופוליס, אילינוי) ושטח אגן הניקוז הוא 490,603 קילומטרים מרובעים. הנהר נשפך למיסיסיפי בעיר קהיר שבאילינוי. נהר האוהיו היווה ציר תנועה ראשי ממזרח למערב בראשיתה של ארצות הברית ואף קודם לכן. במהלך המאה ה-18 היווה הנהר את גבולה הדרומי של הטריטוריה הצפון מערבית שהייתה חלק מארצות הברית אך לא הייתה מדינה. מכיוון שהעבדות הייתה אסורה בטריטוריה הצפון מערבית, היה נהר האוהיו הגבול שבין אזורי החופש לאזורי העבדות. פיטסבורג, פנסילבניה סינסינטי, אוהיו לואיוויל, קנטקי אוונסוויל, אינדיאנה הנטינגטון, מערב וירג'יניה מדיה וקבצים בנושא אוהיו בוויקישיתוף אוהיו, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ארצות הברית ובנושא נהרות ונחלים. אתם מוזמנים לתרום לוויקיפדיה ולהרחיב אותו.